Olaf Tandberg (svømmer)

Olaf Tandberg (født 9. oktober  1918, død 31. juli 1942) var en norsk svømmer med tre  kongepokaler. Under andre verdenskrig fikk han opplæring som  jagerflyger.

Som svømmer representerte Tandberg Oslo Idrettslag. Han satte flere norgesrekorder på 100 m, 200 m og 400 m fri og 100 m bryst, og vant kongepokalen i svømme-NM i 1937, 1938 og 1939.Norsk idrettsleksikon. Red:Schanke, Tom A. 2012. Bind 3 s. 187. ISBN 978-82-303-2060-0

Ved  krigsutbruddet i Norge var Tandberg menig ved et luftvernbatteri i Oslo. I mars 1941 rømte han med M/B «Olaf» til Orknøyene, og kom seg til Little Norway i Toronto. Der ble han elev ved et av de første  jagerflygerkullene som ble avholdt ved flygeskolen. Etter et opphold ved en  treningsskvadron i Storbritannia, ble han i juni 1942 overført til 332 (Norwegian) Squadron der han fløy Spitfire. Han omkom etter kamp med tyske fly nær kysten av Frankrike 31. juli samme år.Guhnfeldt, Cato. Spitfire Saga bind II, side 154. Wings, 2009 ISBN 978-82-998071-1-1

 Norgesrekorder 
 100 m fri: 9. april 1938: 1.00,5 (ble først slått i 1952)
 200 m fri: 23. april 1938: 2.20,7 (slått i 1952)
 400 m fri: 22. august 1937: 5.04,9 (slått i 1951)

 Referanser 

Kategori:Norske svømmere
Kategori:Norgesmestere i svømming
Kategori:Norske flyvere fra andre verdenskrig
Kategori:Kongepokalvinnere i svømmesport
Kategori:Personer ved Little Norway
Kategori:Fødsler i 1918
Kategori:Dødsfall i 1942
Kategori:Svømmere for Oslo Idrettslag